उत्तर प्रदेश राज्य सड़क परिवहन निगम(यूपीएसआरटीसी) ने कंडक्टर भर्ती 2023 के लिए वैकेंसी निकालीं हैं। ऐसे अभ्यर्थी जिन्हें कंडक्टर भर्ती के लिए आवेदन करना है वह सेवायोजन पोर्टल के जरिए 28 जनवरी तक आवेदन कर सकते हैं। इस भर्ती के जरिए निगम जिलेवार कैंडिडेट्स भर्ती करेगा। जिन जिलों के लिए नियुक्तियां की जानी हैं उनमें प्रयागराज, प्रतापगढ़, कौशांबी, जौनपुर, मिर्जापुर, सहारनपुर आदि जिले शामिल हैं। आवेदन करने जा रहे उम्मीदवार की न्यूनतम आयु 18 वर्ष और अधिकतम आयु 40 वर्ष होनी चाहिए। बस कंडक्टर रिक्रूटमेंट नियमों के अनुसार इस आयु में छूट भी दी जाएगी। आवेदन की योग्यता में 12वीं पास और सीसीसी परीक्षा पास होना जरूरी है।